**Ministru kabineta noteikumu projekta**

**„Darbības programmas „Izaugsme un nodarbinātība” 5.4.1. specifiskā atbalsta mērķa „Saglabāt un atjaunot bioloģisko daudzveidību un aizsargāt ekosistēmas” 5.4.1.1. pasākuma „Antropogēno slodzi mazinošas infrastruktūras izbūve un rekonstrukcija *Natura 2000* teritorijās” īstenošanas noteikumi” sākotnējās ietekmes novērtējuma ziņojums (anotācija)**

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | |  | | --- | | Ministru kabineta (turpmāk – MK) noteikumu projekts „Darbības programmas „Izaugsme un nodarbinātība” 5.4.1. specifiskā atbalsta mērķa „Saglabāt un atjaunot bioloģisko daudzveidību un aizsargāt ekosistēmas” 5.4.1.1. pasākuma „Antropogēno slodzi mazinošas infrastruktūras izbūve un rekonstrukcija *Natura 2000* teritorijās” īstenošanas noteikumi” (turpmāk – noteikumu projekts) ir izstrādāts atbilstoši:   1. Eiropas Savienības struktūrfondu un Kohēzijas fonda 2014.-2020.gada plānošanas perioda vadības likuma 20.panta 6. un 13.punktam; 2. Partnerības līgumam Eiropas Savienības investīciju fondu 2014.-2020.gada plānošanas periodam (turpmāk – Partnerības līgums); 3. Eiropas Savienības struktūrfondu un Kohēzijas fonda 2014.-2020.gada plānošanas perioda darbības programmai „Izaugsme un nodarbinātība” (turpmāk – darbības programma),   lai nodrošinātu Eiropas Savienības (turpmāk – ES) fondu 2014. -2020.gada plānošanas perioda projektu ieviešanu 5.4.1.1. pasākumā **„**Antropogēno slodzi mazinošas infrastruktūras izbūve un rekonstrukcija *Natura 2000* teritorijās” (turpmāk – 5.4.1.1. pasākums).  Lai nodrošinātu atbilstību aktuālajām norādēm par anotāciju vienkāršošanu (Ministru kabineta 2015.gada 3.februāra sēdes protokols Nr. 6 41.§, Valsts sekretāru 2015. gada 12.februāra sanāksmes protokola Nr.6 27.§ 2.punktu), anotācijas 2.punktā ir sniegts kopsavilkums par noteikumu projekta mērķi un būtību. Kopsavilkumā ir izmantoti dati no izstrādātā 5.4.1. specifiskā atbalsta mērķa „Saglabāt un atjaunot bioloģisko daudzveidību un aizsargāt ekosistēmas” (turpmāk – SAM 5.4.1.) sākotnējā paplašinātā novērtējuma[[1]](#footnote-1), kurā iekļauta detalizēta informācija par pašreizējo situāciju un plānotajiem risinājumiem, ko regulē šis noteikumu projekts, un kurā iekļauta arī visa nepieciešamā informācija atbilstoši 2014.–2020. gada plānošanas perioda Eiropas Savienības Kohēzijas politikas fondu Konsultatīvās izvērtēšanas darba grupā saskaņotajam sākotnējā novērtējuma darba uzdevumam. | |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Eiropas Padomes 1992.gada 21.maija direktīva 92/43/EEK par dabisko dzīvotņu, savvaļas faunas un floras aizsardzību (turpmāk – direktīva 92/43/EEK) un Padomes 2009.gada 30.novembra direktīva 2009/147/EK par savvaļas putnu aizsardzību (turpmāk – direktīva 2009/147/EEK) paredz sugām un biotopiem nodrošināt labvēlīgu aizsardzības statusu un Latvija ir apņēmusies līdz 2023.gadam šādu aizsardzības statusu nodrošināt vismaz 60 procentiem no Eiropas Savienības (turpmāk – ES) nozīmes īpaši aizsargājamiem biotopiem un sugām. 5.4.1.1.pasākums ir vērsts uz īpaši aizsargājamo sugu un biotopu, kam tiek nodrošināts labvēlīgs aizsardzības statuss, palielināšanu un dod ieguldījumu rezultāta, kas noteikts Latvijā kopumā, sasniegšanā, taču jāatzīmē, ka MK noteikumu projektā minētais rezultāta rādītājs attiecas ne tikai uz 5.4.1.1. pasākumu, bet tas sasniedzams arī īstenojot 5.4.1.2. pasākumu un citas darbības dabas aizsardzības jomā. Rezultāta rādītājs tiks noteikts atbilstoši Ziņojumam par aizsardzības stāvokli, kas tiek gatavots atbilstoši direktīvas 92/43/EEK 17. pantam, kas nosaka, ka ziņojums jāizstrādā par 6 gadu periodu. Nākamo ziņojumu par aizsardzības stāvokli sugām un biotopiem Latvija izstrādās 2019. gadā par 2013.–2018. gada periodu. Analizējot pēdējo divu periodu ziņojumus, tiks noteikta tendence par biotopu stāvokļa izmaiņām. Saskaņā ar darbības programmas 448.punktu, lai sasniegtu iepriekš minēto mērķi, SAM 5.4.1. ietvaros ar 2014.–2020.gada plānošanas perioda ES fondu investīcijām ir nepieciešams īstenot praktiskus pasākumus ES nozīmes aizsargājamo biotopu un sugu stāvokļa uzlabošanai, paredzot SAM 5.4.1. realizēt divu pasākumu veidā.  5.4.1.1.pasākuma ietvaros paredzēts izveidot antropogēno slodzi mazinošu infrastruktūru un veikt esošās infrastruktūras pārbūvi vai atjaunošanu *Natura 2000* teritorijās un to funkcionālajās teritorijās, lai nodrošinātu dabas vērtību nenoplicināšanu, dabas mantojuma saglabāšanu un ekoloģisko prasību ievērošanu. Pasākuma ietvaros, veicot teritorijas labiekārtojumus, tiks kontrolētas un novirzītas iespējamās tūrisma plūsmas uz tādām *Natura 2000* vai tām pieguļošo teritoriju daļām, kam piemīt lielāka vides ietilpība, rezultātā palielinot par 2 620 ha to dzīvotņu platību, kuras saņem atbalstu, lai panāktu labāku aizsardzības pakāpi un sasniegtu noteikto 5.4.1.1.pasākuma iznākuma rādītāju. 5.4.1.1. pasākuma sasniedzamais iznākuma rādītājs noteikts, vadoties pēc līdzšinējās pieredzes līdzīgos projektos un pasākumam pieejamā finansējuma apjoma. Iznākuma rādītāja aprēķināšana tiks veikta atbilstoši Dabas aizsardzības pārvaldes (turpmāk – Pārvalde) izstrādātajai iznākuma rādītāja aprēķina metodikai. Lai nodrošinātu iznākuma rādītāja sasniegšanu 5.4.1.1. pasākumā, noteikts, ka maksimālais attiecināmais Eiropas Reģionālās attīstības fonda (turpmāk – ERAF) finansējums uz vienu hektāru labvēlīgi ietekmētas dzīvotņu platības nedrīkst pārsniegt 1 300 *euro.*  Lai pēc iespējas efektīvāk saplānotu antropogēnās slodzes mazinošās infrastruktūras izveidei paredzētās 2014.-2020.gada ES fondu plānošanas perioda investīcijas, SAM 5.4.1. sākotnējā paplašinātā novērtējuma[[2]](#footnote-2) ietvaros ir veikta detalizēta 2007.–2013. gada ES fondu plānošanas perioda darbības programmas “Infrastruktūra un pakalpojumi” papildinājuma 3.5.1.3. aktivitātes „Infrastruktūras izveide *Natura 2000* teritorijās” (turpmāk - 3.5.1.3. aktivitāte) pieredzes un rezultātu analīze. 3.5.1.3. aktivitātes ietvaros realizētajos projektos ir izveidoti 15 skatu torņi, 24 skatu platformas, tūristu takas 47 km garumā, kāpnes 7420 m garuma, laipas vairāk kā 16 km garumā, 273 labiekārtotas skatu vietas, 33 stāvlaukumi, pievedceļi 6,7 km garumā, 256 informācijas stendi. 3.5.1.3. aktivitātes īstenošanas rezultātā, novērojama antropogēnās slodzes mazināšanās apmēram 90% no īpaši aizsargājamām dabas teritorijām (turpmāk – ĪADT). Gadījumos, kad tā nav vērojama, teritorijas apmeklētāju skaits pēc infrastruktūras izveidošanas ir tik būtiski pieaudzis, ka izveidotā infrastruktūra to nespēj kompensēt, tāpēc 5.4.1.1. pasākuma ietvaros ir jāizvērtē, kurās teritorijās būtu pieļaujams stimulēt apmeklētāju plūsmu, un infrastruktūra jāveido saskaņā ar dabas aizsardzības plāniem.  5.4.1.1.pasākuma ietvaros veicamās darbības *Natura 2000* teritorijās, ir plānotas saskaņā ar *Natura 2000* teritoriju prioritāro rīcību programmu (*Priority action framework – PAF*) un tiks īstenotas saskaņā ar dabas aizsardzības plānos noteikto.  2016. gada jūnija sākumā spēkā bija 139 dabas aizsardzības plāni, no kuriem 26 ir pagarināti, savukārt līdz 2016. gada augustam, kad paredzēts projektu uzsaukums, indikatīvi varētu tikt apstiprināti vēl 8 plāni. Līdz ar to 2016. gada otrajā pusē būs spēkā aptuveni 147 dabas aizsardzības plāni, kas būs pamats projektu iesniegumu sagatavošanai un iesniegšanai ES atbalsta saņemšanai infrastruktūras izveidei vai atjaunošanai ĪADT . Apmēram trijās ceturtdaļās no spēkā esošajiem dabas aizsardzības plāniem paredzēta tūrisma infrastruktūras izveide. Aktuālāko informāciju par izstrādē esošo plānu progresu var iegūt Dabas aizsardzības pārvaldē, vai tīmekļvietnē: [www.daba.gov.lv](http://www.daba.gov.lv).  Noteikumu projekts paredz, ka 5.4.1.1. pasākums tiks īstenots atklātas projektu iesniegumu atlases veidā.  Noteikumu projektā noteikts, ka projekta iesniedzējs 5.4.1.1. pasākuma ietvaros būs pašvaldība vai tās izveidota iestāde, kuras funkcijās ietilpst *Natura 2000* teritorijas vai tās pieguļošās teritorijas, par kuru tiek iesniegts projekta iesniegums, apsaimniekošana. Atbilstoši likuma “Par īpaši aizsargājamām dabas teritorijām” 26. pantam vietējās pašvaldības var finansēt un veikt savā administratīvajā teritorijā esošo aizsargājamo teritoriju apsaimniekošanu, līdz ar to tām ir tiesības veikt dabas aizsardzības plānā paredzētās darbības arī ārpus to īpašumā vai turējumā esošām teritorijām, vienojoties ar zemju īpašniekiem. Ņemot vērā, ka pašvaldībām ĪADT pieder nelielas zemes platības, tiek paredzēta iespēja slēgt nekustamā īpašuma nomas līgumus ar citiem ĪADT zemes vai atjaunojamās infrastruktūras īpašniekiem, kā arī veidot projektā partnerību, ja nekustamais īpašums, kurā paredzēta infrastruktūras izveide, atrodas valsts tiešās pārvaldes iestādes turējumā, vai kapitālsabiedrības, kurai deleģētas atbilstošas funkcijas, īpašumā, valdījumā vai turējumā.  Noteikumu projekts paredz, ka projektu var īstenot kopā ar sadarbības partneri, kas var būt valsts tiešās pārvaldes iestāde, cita pašvaldība vai kapitālsabiedrība.  Mērķteritorija.  Noteikumu projekts nosaka, ka projektu īsteno *Natura 2000* teritorijās, kurās saskaņā ar dabas aizsardzības plānu paredzēta infrastruktūras izbūve. Lai nodrošinātu demarkāciju ar 5.5.1. specifisko atbalsta mērķi “Saglabāt, aizsargāt un attīstību nozīmīgu kultūras un dabas mantojumu, kā arī attīstīt ar to saistītos pakalpojumus” (turpmāk – SAM 5.5.1.), ieguldījumi 5.4.1.1. pasākuma ietvaros nevar tikt veikti objektos, kas saņem atbalstu SAM 5.5.1. ietvaros, bet var tikt veikti tajā paša *Natura 2000* teritorijā. Ieguldījumiem, kas veikti SAM 5.5.1. un 5.4.1.1. pasākuma ietvaros, ir jābūt skaidri nodalāmiem.  Finansējums.  Noteikumu projektā paredzētais ERAF finansējuma apmērs ir 3 4000 000 EUR, piemērojamā atbalsta intensitāte – 85 procenti. Finansējuma saņēmējs un sadarbības partneris nodrošina, ka līdzfinansējums nav mazāks par 15 procentiem no projekta kopējām attiecināmajām izmaksām. **Ja pasākuma īstenošanai pieejamais finansējums netiek apgūts pilnā apmērā, noteikumu projekts paredz iespēju uzaicinājumu iesniegt projektu iesniegumu publicēt atkārtoti.**  5.4.1.1. pasākumam netiek noteikta snieguma rezerve, bet visa SAM 5.4.1. plānotā snieguma rezerve 6,10 procentu apjomā tiks piemērota 5.4.1.2. pasākumam “Pasākumi biotopu un sugu aizsardzības atjaunošanai un antropogēnās slodzes mazināšanai”. Projektu īstenošanai noteiktais termiņš plānots ne ilgāk kā līdz 2018. gada 31. decembrim, jo līdz 2018.gada beigām nepieciešams sasniegt pasākumā plānoto rezultatīvo rādītāju.  Atbalstāmās darbības un izmaksu attiecināmība.  Noteikumu projekts nosaka projektos atbalstāmās darbības, kas sekmē 5.4.1.1.pasākuma iznākuma rādītāju sasniegšanu. MK noteikumu projektā noteiktas pasākuma ietvaros attiecināmās un neattiecināmās izmaksas, kas sedzamas no finansējuma saņēmēja vai sadarbības partnera līdzekļiem atbilstoši pušu (finansējuma saņēmēja un sadarbības partnera) sadarbības līgumā noteiktajam. 5.4.1.1.pasākuma ietvaros projekta realizācijai paredzēta iespēja izmantot arī neparedzētās izmaksas, kuras nedrīkst pārsniegt trīs procentus no kopējām projekta attiecināmajām tiešajām izmaksām. Neparedzētie izdevumi 5.4.1.1.pasākumā tiek plānoti, jo, ņemot vērā iepriekšējā plānošanas perioda pieredzi, realizācijas procesā var rasties apstākļi, ko pirms projekta iesnieguma iesniegšanas nav iespējams prognozēt.  Gadījumā, ja dabas aizsardzības plānā paredzēta infrastruktūra var pildīt arī veselības maršruta funkcijas un šāds infrastruktūra izmantojums iespējams ar nelieliem papildus ieguldījumiem, piemēram, uzstādot atsevišķas norādes zīmes, veselības maršruta izveide ir atbalstāma 5.4.1.1.pasākuma ietvaros. Vienlaikus jāņem vērā, ka veselības maršruta izveide nedrīkst negatīvi ietekmēt infrastruktūras izveides primāro mērķi – dabas aizsardzību. Katra projekta iesniedzēja kompetencē ir izvērtēt un izanalizēt iespēju un lietderību 5.4.1.1. pasākuma veicamo darbību ietvaros attīstīt arī veselības maršrutus. Veselības maršruta iekļaušana projektā nav obligāta prasība, bet par to tiks piešķirts papildus punkts, vērtējot projekta iesniegumu.  Pasākuma ietvaros ir paredzēts noteikt ierobežojumus arī būvniecības ieceres dokumentācijas un būvprojekta sagatavošanas un ar to saistītās būvekspertīzes, būvuzraudzības un autoruzraudzības izmaksām, nosakot to ierobežojumu 10 procentu apmērā no projekta tiešajām attiecināmajām izmaksām. Šāds izmaksu ierobežojums noteikts, balstoties uz līdzšinējo investīciju apguves pieredzi.  Ievērojot būvniecības darbu sezonalitāti un nepieciešamos priekšdarbus būvniecības darbu uzsākšanai, lai būtu iespējams izmantot 2017.gada būvniecības sezonu, kā arī panāktu pēc iespējas augstākas gatavības pakāpes projektu iesniegšanas brīdī, būvniecības ieceres dokumentācijas un būvprojekta sagatavošanas izmaksas plānots attiecināt pirms šo noteikumu spēkā stāšanās dienas – no 2016. gada 1. janvāra. Minētais datums noteikts vadoties no būvprojektu izstrādes iespējamā izstrādes uzsākšanas datuma, jo Vides aizsardzības un reģionālās attīstības ministrija (turpmāk – VARAM) visaptverošu informēšanu par 5.4.1.1.pasākumu uzsāka informatīvo reģionālo semināru laikā 2015.gada rudenī.  5.4.1.1.pasākuma rezultātu ilgtspēja un uzturēšana tiks nodrošināta no finansējuma saņēmēju un sadarbības partnera līdzekļiem saskaņā ar pušu noslēgtā sadarbības līguma nosacījumiem.  Citi nosacījumi  Maksimālais attiecināmais ERAF finansējums uz vienu iznākuma rādītāja vienību - hektāru labvēlīgi ietekmētas dzīvotņu platības - nedrīkst pārsniegt 1 300 *euro.* Lai nodrošinātu projekta efektivitātes rādītāja objektīvu aprēķinu, Pārvalde izstrādā metodiku ietekmes uz iznākuma rādītāja noteikšanai, atbilstoši kurai projekta iesniedzējs veiks projekta ietekmes uz iznākuma rādītāja sasniegšanu aprēķinu. Metodiku VARAM publicē savā tīkmeļvietnē internetā. Minēto aprēķinu projekta iesniedzējam jāsaskaņo ar Pārvaldi pirms projekta iesnieguma iesniegšanas. MK noteikumos ir noteikta kārtība un termiņi, kādos projekta iesniedzējs iesniedz noteikto informāciju Pārvaldei lēmuma pieņemšanai, un kādā Pārvalde izsniedz atzinumu. Ierobežots tiek arī ERAF finansējuma apjoms vienam projektam, lai nodrošinātu līdzvērtīgāku investīciju pārklājumu valsts teritorijā un atbalstītu vairāk projektu.  5.4.1.1. pasākumā projekta iesniedzējam tiek izvirzīta prasība veikt projektā plānoto pasākumu saskaņošanu ar Pārvaldi, kā par dabas aizsardzības politikas ieviešanu atbildīgo iestādi. Pārvalde izsniedz atzinumu, tādējādi nodrošinot plānoto pasākumu atbilstību dabas aizsardzības plānam un kompleksu pieeja plānotās infrastruktūras izveidē, kad līdztekus *Natura 2000* teritorijas pieejamības nodrošināšanai tiek izveidota arī atbilstoša antropogēno slodzi mazinoša un informējoša infrastruktūra.  Lai veicinātu 5.4.1.1. pasākuma mērķu sasniegšanu un atvieglotu projektu iesniegumu vērtēšanu, paredzēts, ka Pārvalde pirms projekta iesnieguma iesniegšanas izvērtēs projektā plānoto infrastruktūru atbilstoši informācijai, ko iesniedzis potenciālais projekta iesniedzējs (tai skaitā: būvprojektu minimālā sastāvā vai būvprojektu un atbilstošas izšķirtspējas kartogrāfisko materiālu ne mazākā mērogā kā 1: 10 000 un ar piesaisti Latvijas ģeodēzisko koordinātu sistēmai (LKS – 92), kurā redzamas plānotās infrastruktūras izveides vietas, t.sk., attiecībā uz veselības maršrutu, reljefs un blakus sastopamās dabas vērtības), un izsniegs atzinumu par tās atbilstību dabas aizsardzības plānam.  Noteikumu projekts nosaka, ka projekta iesniedzējam jāsaņem pozitīvs Pārvaldes atzinums par projektā plānoto darbību atbilstību dabas aizsardzības plāna mērķim, par kompleksu pieeju projekta darbību plānošanā, pārbaudot vai tiek paredzēta ne tikai *Natura 2000* teritorijas pieejamību veicinošas, bet arī atbilstošas antropogēnās slodzes mazinošas un informējošas infrastruktūras izbūve, kā arī par projekta ietekmes uz iznākuma rādītāju aprēķina atbilstību metodikai, izvērtējot projekta iesniedzēja veikto aprēķinu atbilstību Pārvaldes izstrādātajai metodikai. Pārvalde var izsniegt atzinumu atsevišķi par katru izvērtējamo jautājumu, vai vienu atzinumu par visu projektā plānoto darbību atbilstību visiem izvērtējamiem jautājumiem.  Gan finansējuma saņēmējs, gan sadarbības partneris nodrošina projekta rezultātu ilgtspēju un uzturēšanu vismaz piecus gadus pēc projekta pabeigšanas, bet, ja projekta ietvaros izveidotās infrastruktūras kalpošanas ilgums paredzēts ilgāks, tad visu projekta iesniegumā norādīto infrastruktūras kalpošanas laiku. Ja infrastruktūras izveide notiek ārpus finansējuma saņēmēja vai sadarbības partnera īpašumā vai valdījumā esoša nekustamā īpašuma teritorijas, tad nomas līgumam ar nekustamā īpašuma īpašnieku vai valdītāju jābūt noslēgtam vismaz līdz infrastruktūras uzturēšanas perioda, kas noteikts projekta iesniegumā, beigām.  Lai varētu novērtēt katra projekta ietekmi uz apkārtējo teritoriju pēc projektu pabeigšanas, ir paredzētas prasības finansējuma saņēmējam un sadarbības partnerim veikt fotofiksāciju un apmeklētāju plūsmas uzskaiti projekta ietekmes uz apkārtējo teritoriju konstatēšanai saskaņā ar Pārvaldes izstrādātajām vadlīnijām.  Atbilstoši projektu iesniegumu vērtēšanas kritērijiem, prioritāri 5.4.1.1.pasākumā tiks atbalstīti (projektu iesniegumu vērtēšanas laikā vairāk punktu var saņemt) projekti, kuriem:   * ir augstāka gatavības pakāpe, * ir lielāka projekta ieguldījumu efektivitāte (projekta izmaksas/iznākuma rādītājs), * detalizēti ir aprakstīta un pamatota pozitīvā ietekme uz tautsaimniecisko attīstību, * projektā plānotie infrastruktūras risinājumi un paredzētā uzturēšana nodrošina lielāku plānotās infrastruktūras kalpošanas ilgumu, * projekta ietvaros izbūvētā infrastruktūra ir pieejama cilvēkiem ar īpašām vajadzībām papildus būvnormatīvos noteiktajam, * dabas tūrisma infrastruktūra papildināta ar veselības maršrutu, * tiek piemērots zaļais publiskais iepirkums.   Būtiskākie 5.4.1.1. pasākuma īstenošanas ieguvumi:  Kaut gan 5.4.1.1.pasākumā atbalsts nevar tikt sniegts tādām darbībām, kam atbalsta sniegšana kvalificējama kā komercdarbības atbalsts, jo ieguldījumi tiek veikti publiskā infrastruktūrā, un līdz ar to tiešu ieņēmumu gūšana, piemēram, projekta ietvaros radītās infrastruktūras iznomāšana (autostāvvietas iznomāšana apsaimniekotājiem, tirdzniecībai un tml.), kā arī ienākumu gūšana, kas nav uzskatāma par simbolisku, nav pieļaujama, taču ir iespējama, piemēram, ienākumu gūšana ziedojumu veidā. Projekta īstenošanas rezultātā radušies ieņēmumi nevar pārsniegt infrastruktūras uzturēšanai nepieciešamā finansējuma apmērus.  5.4.1.1. pasākuma rezultātā tiks gūti arī sociālekonomiski labumi un prognozējama netieša pozitīva ietekme uz tautsaimniecības attīstību kopumā. Saskaņā ar sākotnējā paplašinātā novērtējumā veikto ieguvumu analīzi, secināms, ka veselīga ekosistēma jeb biotopu komplekss ir nozīmīgs resurss, kas rada iespējas ilgtspējīgai tautsaimnieciskai attīstībai vietējās pašvaldības mērogā. Biotops labvēlīgā aizsardzības stāvoklī vairumā gadījumu nozīmē arī pievilcīgu tūrisma vidi, kas rada pamatu vietējās uzņēmējdarbības attīstībai. Infrastruktūras izveidošana antropogēnās slodzes mazināšanai rada papildus resursus, kurus iespējams izmantot „zaļā” tūrisma attīstībai, ko ilustrē arī iepriekš veikto investīciju piemēri (piemēram, Ķemeru Nacionālā parka pozitīvā ietekme uz vietējās uzņēmējdarbības attīstību u.c.). 5.4.1.1. pasākumam paredzami arī būtiski netiešie ieguvumi, kas aprakstīti SAM 5.4.1. sākotnējā novērtējumā.  5.4.1.1.pasākuma ietvaros paredzētie pasākumi bioloģiskās daudzveidības saglabāšanai un atjaunošanai un ekosistēmas aizsargāšanai vienlaikus netieši veicinās arī ES stratēģijā Baltijas jūras reģionam noteiktā mērķa “Glābt jūru” apakšmērķa “Bagāta un veselīga augu un dzīvnieku pasaule” sasniegšanu prioritārajā jomā “*Bio*” – saglabāt dabiskās zonas un bioloģisko daudzveidību.  Detalizētu informāciju par 5.4.1.1. pasākuma devumu, tā īstenošanas mehānismu, sasaisti ar citām 2014.-2020.gada plānošanas periodā paredzētajām investīcijām, kā arī plānotajiem 5.4.1.1.pasākuma tiešajiem un netiešajiem rezultātiem un to ietekmi nepieciešams skatīt sākotnējā paplašinātajā novērtējumā. |
| 3. | Projekta izstrādē iesaistītās institūcijas | Noteikumu projekta atlases kritēriji ir saskaņoti ES struktūrfondu un Kohēzijas fonda 2014.–2020.gada plānošanas perioda Uzraudzības komitejas (turpmāk – Uzraudzības komiteja) Vides aizsardzības un resursu izmantošanas efektivitātes prioritārā virziena apakškomitejā (turpmāk –Apakškomiteja) un apstiprināti Uzraudzības komitejā, kuras sastāvā ir iekļauti arī sadarbības, sociālie, nevalstiskā sektora un reģionālie partneri. Kritēriju un noteikumu projekta izstrādes gaitā ir noskaidrots arī Latvijas Pašvaldību savienības viedoklis un ieteikumi 5.4.1.1.pasākuma veiksmīgai īstenošanai. |
| 4. | Cita informācija | 5.4.1.1.pasākuma projekta iesnieguma vērtēšanas kritēriji 2016.gada 10.jūnijā ir saskaņoti Apakškomitejā un 2016.gada 22.jūnijā apstiprināti Uzraudzības komitejā.  Horizontālā principa „Ilgtspējīga attīstība” rādītāji atbilst 5.4.1.1. pasākuma, kuram ir tieša pozitīva ietekme uz šī principa ievērošanu, uzraudzības rādītājiem. Papildus SAM 5.4.1 ietvaros var piemērot kopējo darbības programmas horizontālā principa „Ilgtspējīga attīstība” rādītāju „zaļais iepirkums”, ja tas ir attiecināms uz konkrēto projektu. |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību**  **un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Ir paredzams, ka noteikumu projekts ietekmēs:   * pašvaldības, kuras realizēs projektus; * projekta teritorijas zemju īpašniekus un/vai to apsaimniekotājus, * projekta teritorijas tuvumā esošos komersantus, it īpaši tos, kuri darbojas tūrisma, ēdināšanas vai naktsmītņu pakalpojumiem saistītās jomās; * sabiedrību, kas izmantos radītos tūrisma un rekreācijas pakalpojumus. |
| 2. | Tiesiskā regulējuma ietekme uz tautsaimniecību un administratīvo slogu | Nav paredzams, ka 5.4.1.1. pasākuma īstenošanai būs tieša ietekme uz sociālo sfēru, pārvaldes iestāžu funkcijām un cilvēkresursiem. Vērtējot projektu iesniegumu atlases kārtas īstenošanas ietekmi uz administratīvajām procedūrām un to izmaksām, nav identificēts administratīvā sloga palielinājums ne potenciālajiem finansējuma saņēmējiem, ne fondu vadībā iesaistītajām institūcijām. Tā kā visus pakalpojumus projekta ietvaros paredzēts iepirkt publiskos iepirkumus regulējošo normatīvo aktu kārtībā, komersantiem būs iespēja palielināt apgrozījumu un nodrošināt papildus darba iespējas. |
| 3. | Administratīvo izmaksu monetārs novērtējums | Noteikumu projekts šo jomu neskar. |
| 4. | Cita informācija | Nav. |

|  |  |  |  |  |  |
| --- | --- | --- | --- | --- | --- |
| **III. Tiesību akta projekta ietekme uz valsts budžetu un pašvaldību budžetiem** | | | | | |
| **Rādītāji** | **2016.gads** | | **Turpmākie trīs gadi (*euro*)** | | |
| **2017.g.** | **2018.g.** | **2019.g.** |
| **saskaņā ar valsts budžetu kārtējam gadam** | **izmaiņas kārtējā gadā, salīdzinot ar valsts budžetu kārtējam gadam** | **izmaiņas, salīdzinot ar kārtējo (n) gadu** | **izmaiņas, salīdzinot ar kārtējo (n) gadu** | **izmaiņas, salīdzinot ar kārtējo (n) gadu** |
| 1 | 2 | 3 | 4 | 5 | 6 |
| 1. **Budžeta ieņēmumi:** | 0 | 0 | 1 360 000 | 2 040 000 |  |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | 0 | 1 360 000 | 2 040 000 |  |
| 1.2. valsts speciālais budžets | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 |
| 2. **Budžeta izdevumi:** | 0 |  | 1 600 000 | 2 400 000 |  |
| 2.1. valsts pamatbudžets | 0 |  | 1 408 000 | 2 112 000 |  |
| 2.2. valsts speciālais budžets | 0 | 0 | 0 |  |  |
| 2.3. pašvaldību budžets | 0 |  | 192 000\* | 288 000\* |  |
| 3. **Finansiālā ietekme:** | 0 |  | -240 000 | -360 000 |  |
| 3.1. valsts pamatbudžets | 0 | 0 | -48 000 | - 72 000 |  |
| 3.2. speciālais budžets | 0 | 0 | 0 |  |  |
| 3.3. pašvaldību budžets | 0 |  | -192 000\* | -288 000\* |  |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi | 0 | **0** | 0 | 0 | 0 |
| 5. Precizēta finansiālā ietekme: | x | 0 | 0 | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | \*indikatīvi norādīts, ka visu paredzēto līdzfinansējumu sastāda pašvaldības budžets, jo nav zināms vai un ar ko tiks veidota partnerība konkrēto projektu ietvaros (atsevišķos gadījumos daļa no finansējuma varētu būt valsts budžeta izdevumi, piemēram, ja sadarbības partneris ir Pārvalde vai Aizsardzības ministrija). Tiek pieņemts, ka vidējais valsts budžeta dotācijas apjoms ir vidēji 20% no pašvaldību līdzfinansējuma projektam.  Pasākumam pieejamais kopējais attiecināmais finansējums ir 4 000 000 e*uro*, tai skaitā ERAF finansējums – 3 400 000 *euro* un nacionālais finansējums – 600 000 *euro,* ko sastāda pašvaldību budžeta finansējums – 480 000 *euro* un valsts budžeta dotācija – 120 000 *euro*. Valsts budžeta daļa var pieaugt, ja kādā no projektiem tiek piesaistīti attiecīgi sadarbības partneri (piemēram, Pārvalde).Budžeta ieņēmumi ir maksimāli iespējamā finansējuma ERAF daļa 85 procentu apmērā no projekta publiskā finansējuma (attiecināmām izmaksām).  Budžeta izdevumi ir projektu ieviešanai nepieciešamie līdzekļi.  Noteikumu projekts nosaka arī avansa piešķiršanas nosacījumus un avansa apmēru, kas var būt līdz 50 procentiem no projektam piešķirtā ERAF finansējuma apjoma. Avansa apmērs noteikts vadoties pēc iepriekšējās pieredzes, kā arī ievērojot to, ka finansējuma saņēmēji ir pašvaldības. Paredzēts, ka avansu var izmaksāt vairākos maksājumos.  Projektus plānots īstenot no 2017.gada sākuma līdz 2018.gada beigām. Prognozējams, ka projekta darbu intensitāte palielināsies 2018.gadā, kad būs visiem projektiem pabeigta būvprojektēšana un tiks uzsākti un realizēti būvniecības darbi.  2017.gadam kopējās izmaksas plānotas 1 600 000 *euro,* tajā skaitā ERAF finansējums 1 360 000 *euro*, bet projektu iesniedzēja un sadarbības partnera līdzfinansējums 240 000 *euro.*  2018.gadam kopējās izmaksas ir 2 400 000 *euro,* tajā skaitā ERAF finansējums 2 040 000 *euro*, bet projektu iesniedzēja un sadarbības partneru līdzfinansējums 360 000 *euro.*  Ieguldījumi 5.4.1.1.pasākuma ietvaros ir plānoti saskaņā ar intervences kodu 85 “Bioloģiskās daudzveidības aizsardzība un spēcināšana, dabas aizsardzība un zaļā infrastruktūra” 3,4 milj. *euro* apmērā. | | | | |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija | Noteikumu projektam nepieciešamie valsts budžeta līdzekļi normatīvajos aktos noteiktajā kārtībā tiks pieprasīti no 74.resora “Gadskārtējā valsts budžeta izpildes procesā pārdalāmais finansējums” 80.00.00 programmas “Nesadalītais finansējums Eiropas Savienības politiku instrumentu un pārējās ārvalstu finanšu palīdzības līdzfinansēto projektu un pasākumu īstenošanai”. | | | | |

|  |  |  |
| --- | --- | --- |
| **V. Tiesību akta projekta atbilstība Latvijas Republikas starptautiskajām saistībām** | | |
| 1. | Saistības pret Eiropas Savienību | Eiropas Parlamenta un Padomes 2013.gada 17.decembra regula (ES) Nr.1303/2013, ar ko paredz kopīgus noteikumus par Eiropas Reģionālās attīstības fondu, Eiropas Sociālo fondu, Kohēzijas fondu, Eiropas Lauksaimniecības fondu lauku attīstībai un Eiropas Jūrlietu un zivsaimniecības fondu un vispārīgus noteikumus par Eiropas Reģionālās attīstības fondu, Eiropas Sociālo fondu, Kohēzijas fondu un Eiropas Jūrlietu un zivsaimniecības fondu un atceļ Padomes Regulu (EK) Nr.1083/2006 (turpmāk – Eiropas Parlamenta un Padomes regula Nr.1303/2013).  Eiropas Komisijas 2014. gada 3. marta regula Nr. 480/2014 *ar kuru papildina Eiropas Parlamenta un Padomes regulu (ES) Nr. 1303/2013, ar ko paredz kopīgus noteikumus par Eiropas Reģionālās attīstības fondu, Eiropas Sociālo fondu, Kohēzijas fondu, Eiropas Lauksaimniecības fondu lauku attīstībai un Eiropas Jūrlietu un zivsaimniecības fondu un vispārīgus noteikumus par Eiropas Reģionālās attīstības fondu, Eiropas Sociālo fondu, Kohēzijas fondu un Eiropas Jūrlietu un zivsaimniecības fondu.* |
| 2. | Citas starptautiskās saistības | Noteikumu projekts šo jomu neskar. |
| 3. | Cita informācija | Nav. |

|  |  |  |  |
| --- | --- | --- | --- |
| **1.tabula. Tiesību akta projekta atbilstība ES tiesību aktiem** | | | |
| Attiecīgā ES tiesību akta datums, numurs un nosaukums | Eiropas Parlamenta un Padomes regula Nr.1303/2013; | | |
| A | B | C | D |
| Attiecīgā ES tiesību akta panta numurs (uzskaitot katru tiesību akta  vienību – pantu, daļu, punktu, apakšpunktu) | Projekta vienība, kas pārņem vai ievieš katru šīs tabulas A ailē minēto ES tiesību akta vienību, vai tiesību akts, kur attiecīgā ES tiesību akta vienība pārņemta vai ieviesta. | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji.  Ja attiecīgā ES tiesību akta vienība tiek pārņemta vai ieviesta daļēji, – sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā.  Norāda institūciju, kas ir atbildīga par šo saistību izpildi pilnībā. | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības.  Ja projekts satur stingrākas prasības nekā attiecīgais ES tiesību akts, – norāda pamatojumu un samērīgumu.  Norāda iespējamās alternatīvas (t.sk. alternatīvas, kas neparedz tiesiskā regulējuma izstrādi) – kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos. |
| Eiropas Parlamenta un Padomes Regulas Nr.1303/2013  XII pielikuma 2.2.apakšpunkts | Noteikumu projekta 37.1.apakšpunkts. | Vienība tiek ieviesta pilnībā. | Neparedz stingrākas prasības. |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas?  Kādēļ? | | Noteikumu projekts šo jomu neskar. | |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | | Noteikumu projekts šo jomu neskar. | |
| Cita informācija | | Nav. | |

|  |  |  |
| --- | --- | --- |
| **2.tabula. Ar tiesību akta projektu uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiem**  **Pasākumi šo saistību izpildei** | | |
| Attiecīgā starptautiskā tiesību akta vai starptautiskas institūcijas vai organizācijas dokumenta (turpmāk – starptautiskais dokuments) datums, numurs un nosaukums | Noteikumu projekts šo jomu neskar. | |
| A | B | C |
| Starptautiskās saistības (pēc būtības), kas izriet no norādītā starptautiskā dokumenta.  Konkrēti veicamie pasākumi vai uzdevumi, kas nepieciešami šo starptautisko saistību izpildei | Ja pasākumi vai uzdevumi, ar ko tiks izpildītas starptautiskās saistības, tiek noteikti projektā, norāda attiecīgo projekta vienību vai norāda dokumentu, kurā sniegts izvērsts skaidrojums, kādā veidā tiks nodrošināta starptautisko saistību izpilde. | Informācija par to, vai starptautiskās saistības, kas minētas šīs tabulas A ailē, tiek izpildītas pilnībā vai daļēji.  Ja attiecīgās starptautiskās saistības tiek izpildītas daļēji, sniedz attiecīgu skaidrojumu, kā arī precīzi norāda, kad un kādā veidā starptautiskās saistības tiks izpildītas pilnībā.  Norāda institūciju, kas ir atbildīga par šo saistību izpildi pilnībā. |
| Noteikumu projekts šo jomu neskar. | Noteikumu projekts šo jomu neskar. | Noteikumu projekts šo jomu neskar. |
| Vai starptautiskajā dokumentā paredzētās saistības nav pretrunā ar jau esošajām Latvijas Republikas starptautiskajām saistībām | Noteikumu projekts šo jomu neskar. | |
| Cita informācija | Nav. | |

|  |  |  |
| --- | --- | --- |
| **VI. Sabiedrības līdzdalība un komunikācijas aktivitātes** | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Īstenojot projektu, finansējuma saņēmējs nodrošina informācijas un publicitātes pasākumus, kas noteikti Eiropas Parlamenta un Padomes regulā Nr.1303/2013 un normatīvajos aktos par ES fondu publicitātes un vizuālās identitātes prasību nodrošināšanu. |
| 2. | Sabiedrības līdzdalība projekta izstrādē | Atbilstoši normatīvo aktu prasībām VARAM tīmekļa vietnē ievietota informācija par noteikumu projektu un par tā virzību.  Sabiedrības līdzdalība tika nodrošināta, iesniedzot izskatīšanai projektu iesniegumu vērtēšanas kritēriju projektu un noteikumu projektu Uzraudzības komitejā, kuras sastāvā ir iekļauti arī sociālie un sadarbības partneri. |
| 3. | Sabiedrības līdzdalības rezultāti | Biedrību, sociālo un sadarbības partneru ierosinājumi, priekšlikumi un iebildumi ņemti vērā vai arī par tiem panākta vienošanās saskaņošanas laikā. |
| 4. | Cita informācija | Nav. |

Anotācijas IV un VII. sadaļa – projekts šīs jomas neskar.

Iesniedzējs:

vides aizsardzības un reģionālās

attīstības ministrs K.Gerhards

|  |  |
| --- | --- |
| Vīza:  valsts sekretāra p.i.,  valsts sekretāra vietniece | E. Turka |

19.07.2016. 14:55

4019

I.Kukle

67026946

Inese.Kukle@varam.gov.lv

Z.Krūkle

66016713

Zanda.Krukle@varam.gov.lv

1. Pieejams: <https://komitejas.esfondi.lv/_layouts/15/start.aspx#/SitePages/5.aspx> [↑](#footnote-ref-1)
2. Pieejams tīmekļvietnē: https://komitejas.esfondi.lv/\_layouts/15/start.aspx#/SitePages/5.aspx [↑](#footnote-ref-2)